bluuebunny/crossref_metadata_2025 huggingface dataset:
ประสิทธิภาพและเกณฑ์การออกแบบอุปกรณ์เติมอากาศแบบเวนจูรีและการใช้งานร่วมกับอุปกรณ์สร้างฟิล์มของเหลว
Authors:   , พันธวิศิษฏ์ รัชกาล
Published: September 2023

งานวิจัยนี้มุ่งเน้นศึกษาอุปกรณ์เติมอากาศเวนจูรี (Venturi Air Injector) ในด้านประสิทธิภาพการเติมอากาศ ปัจจัยที่ส่งผลประทบต่อประสิทธิภาพการเติมอากาศ การพัฒนาประสิทธิภาพการเติมอากาศด้วยการติดตั้งอุปกรณ์สร้างฟิล์มของเหลว (Liquid Film Forming Apparatus) และการสร้างสมการทำนายประสิทธิภาพการเติมอากาศของอุปกรณ์เวนจูรี โดยงานวิจัยเริ่มจากการทดสอบอุปกรณ์เวนจูรีขนาด 2 นิ้ว ได้ค่าสัมประสิทธิ์การถ่ายเทออกซิเจนที่สภาวะมาตรฐาน (KLa20) เท่ากับ 30.57 ชม.-1 ค่าอัตราการถ่ายเทออกซิเจนมาตรฐาน (SOTR) เท่ากับ 236.62 กรัม-ออกซิเจน/ชม. ค่าประสิทธิภาพการเติมอากาศมาตรฐาน (SAE) เท่ากับ 0.22 กก.ออกซิเจน/กิโลวัตต์-ชม. และค่าประสิทธิภาพการถ่ายเทออกซิเจนมาตรฐาน (SOTE) เท่ากับ 3.98% ตามลำดับ ที่อัตราการไหลน้ำ 240 ลิตร/นาที แรงดัน 1.15 บาร์ ความลึกน้ำ 70 เซนติเมตร โดยปัจจัยหลักที่ส่งผลประทบต่อประสิทธิภาพของเวนจูรีได้แก่ 1) เครื่องสูบน้ำ 2) การออกแบบอุปกรณ์เวนจูรี และ 3) การติดตั้งอุปกรณ์เวนจูรี ปัจจัยแรกควรเลือกเครื่องสูบน้ำให้เหมาะสมกับสภาวะการเดินระบบ (Operating Point) ของเวนจูรีแต่ละขนาดซึ่งควรตกอยู่ในช่วงกึ่งกลาง Pump Curve ของเครื่องสูบน้ำที่เลือกใช้งาน ปัจจัยที่สองการออกแบบอุปกรณ์เวนจูรีพบว่าอัตราส่วนหน้าตัดบริเวณคอคอดต่อหน้าตัดทางน้ำเข้า (Dt/D) เท่ากับ 0.5 มีค่าเรย์โนลด์นัมเบอร์ด้านขาเข้าที่เหมาะสมอยู่ในช่วง 63,000 – 188,000 ปัจจัยที่สามการติดตั้งเวนจูรีโดยเลือกอัตราไหลน้ำและระดับความลึกน้ำที่เหมาะสม จากการทดลองพบว่าความเร็วน้ำที่บริเวณคอคอดของเวนจูรีที่ให้ประสิทธิภาพในการดูดอากาศสูงอยู่ในช่วง 12 – 15 เมตร/วินาที และระดับความลึกน้ำที่เพิ่มสูงขึ้นส่งผลประสิทธิภาพการเติมอากาศดีขึ้น แต่อัตราการไหลอากาศจากเวนจูรีที่เหมาะสมจะสูงขึ้นตาม ด้านตัวแปรอุทกศาสตร์ฟองอากาศจากอุปกรณ์เวนจูรีพบว่า การเคลื่อนที่ของฟองอากาศมีลักษณะเป็นเส้นโค้งขึ้นสู่ผิวน้ำ โดยระยะทางที่ฟองอากาศพุ่งไปด้านหน้าจะแปรผันตรงกับอัตราการไหลน้ำ และตัวแปรขนาดฟองอากาศ (DB) ของเวนจูรีขนาด 2 นิ้ว ที่อัตราไหลอากาศ 2 ลูกบาศก์เมตรต่อชั่วโมง พบว่ามีค่าเฉลี่ยขนาดฟองอากาศเท่ากับ 3.26 มิลลิเมตร ซึ่งมีขนาดเล็กกว่าฟองอากาศจากหัวทราย แต่มีขนาดใกล้เคียงกับฟองอากาศจากท่อยางยืดหยุ่น การพัฒนาประสิทธิภาพอุปกรณ์เวนจูรีโดยการติดตั้งอุปกรณ์สร้างฟิล์มของเหลว สามารถเพิ่มค่าสัมประสิทธิ์การถ่ายเทออกซิเจน (KLa) ได้ประมาณ 5.10 – 9.43 % และจากผลการทดลองประสิทธิภาพของเวนจูรีขนาด 2 นิ้ว สามารถนำมาสร้างสามารถสมการทำนายค่าอัตราส่วนการไหลของอากาศต่อน้ำ (Qg/Qw) และสร้างสมการทำนายค่าสัมประสิทธิ์การถ่ายเทออกซิเจนมาตรฐาน (KLa20) โดยมีค่าความคลาดเคลื่อนสูงสุด 12.03% และ 14.50% ตามลำดับ
อุปกรณ์ไฮโดรไซโคลนชนิด 3 เฟส เพื่อการแยกของแข็งแขวนลอยและนำกลับน้ำมันจากน้ำเสีย
Authors:   , ปฏิรูปานนท์ สุธินี
Published: September 2023

งานวิจัยนี้มีวัตถุประสงค์เพื่อศึกษาความเป็นไปได้ในการใช้อุปกรณ์ไฮโดรไซโคลนชนิด 2 เฟส และไฮโดรไซโคลนชนิด 3 เฟส สำหรับแยกน้ำเสียปนเปื้อนน้ำมันที่มีของแข็งเจือปน รวมถึงพัฒนาไฮโดรไซโคลนให้มีประสิทธิภาพในการแยกที่สูงขึ้น ผลการศึกษาเบื้องต้นพบว่าอุปกรณ์ไฮโดรไซโคลนชนิด 2 เฟส ที่ใช้แยก ของแข็ง-ของเหลว แบบเดิมมีประสิทธิภาพการแยกอนุภาค และน้ำมันอยู่ที่ร้อยละ 34.87 และ 15.64 ตามลำดับ จากข้อจำกัดด้านประสิทธิภาพของไฮโดรไซโคลนดังกล่าวส่งผลให้เกิดแนวทางในการพัฒนาไฮโดรไซโคลนด้วยกัน 2 แนวทางดังนี้ 1.เพิ่มความยาวของท่อทางออกด้านบน (Vortex Finder) เพื่อเพิ่มการหมุนวนภายในตัวไฮโดรไซโคลน (Inner Vortex) ให้สูงขึ้น และ 2.ติดตั้งGrit pot ที่ทางออกด้านล่างเพื่อรองรับอนุภาคของแข็งปนเปื้อนน้ำมันมากักเก็บไว้ซึ่งจะช่วยเพิ่มความเข้มข้นของอนุภาค และเพิ่มเวลาให้น้ำมันแยกออกจากอนุภาคของแข็งและลอยขึ้นมาบนผิวน้ำจากผลการทดลองพบว่าการดำเนินการตามแนวทางที่ 1 ช่วยเพิ่มประสิทธิภาพในการแยกอนุภาค และน้ำมันของไฮโดรไซโคลนให้สูงขึ้นเป็นร้อยละ 66.06 และ 39.14 ตามลำดับ และการดำเนินการตามแนวทางที่ 1 และ 2 ร่วมกันสามารถเพิ่มประสิทธิภาพในการแยกอนุภาคและน้ำมันของไฮโดรไซโคลนให้สูงขึ้นเป็นร้อยละ 95.57 และ 99.92 ตามลำดับ จากผลดังกล่าวแสดงให้เห็นว่าการพัฒนาไฮโดรไซโคลนด้วยแนวทางทั้งสองสามารถเพิ่มประสิทธิภาพการแยกน้ำเสียปนเปื้อนน้ำมันที่มีของแข็งเจือปนอยู่ของอุปกรณ์ไฮโดรไซโคลนให้มีประสิทธิภาพสูงขึ้นได้จริง อย่างไรก็ตามไฮโดรไซโคลนชนิด 2 เฟส ยังมีข้อจำกัดในเรื่องของการแยก อนุภาค น้ำมัน และน้ำที่ไม่สามารถแยกจากกันได้ในกระบวนการเดียว ดังนั้นการใช้อุปกรณ์ไฮโดรไซโคลนชนิด 3 เฟส ที่สามารถแยก อนุภาค น้ำมัน และน้ำออกจากกันได้ในกระบวนการเดียวจึงมีความเหมาะสมสำหรับการแยกน้ำเสียปนเปื้อนน้ำมันที่มีของแข็งเจือปนมากกว่า จากผลการศึกษาไฮโดรไซโคลนชนิด 3 เฟส พบว่าประสิทธิภาพการแยกอนุภาค และน้ำมันอยู่เพียงร้อยละ 49.93 และ 30.47 ตามลำดับ ซึ่งประสิทธิภาพการแยกที่ต่ำนี้อาจเป็นผลมาจากพารามิเตอร์ที่ใช้ควบคุมการทำงาน โดยเฉพาะอย่างยิ่งความดันขาเข้ายังไม่เหมาะสม
การศึกษาความเหมาะสมของปูนในงานหล่อเครื่องประดับโลหะผสมทองและโลหะไทเทเนียม
Authors:   , เพชรรัตนรังสี ธนวัฒน์
Published: September 2023

ในอุตสาหกรรมเครื่องประดับนิยมใช้กระบวนการหล่อแบบขี้ผึ้งหายโดยใช้ปูนเป็นวัสดุสำหรับสร้างเบ้าแบบซึ่งในการหล่อทองนั้นนิยมปูนในกลุ่มยิปซัมที่ประกอบด้วย cristobalite, quartz และยิปซัม และในระหว่างการอบปูน พบการสลายตัวไปของน้ำและการเปลี่ยนเฟสของ cristobalite, quartz และ แคลเซียมซัลเฟต ในส่วนพฤติกรรมของปูนกลุ่มสปิเนลที่ใช้ในการหล่อไทเทเนียมมีส่วนประกอบหลักเป็น แมกนีเซียมออกไซด์ และ อะลูมิเนียมออกไซด์ ขณะทำการอบเกิดการสลายตัวของแมกนีเซียม อะซิเตท ที่เป็นตัวประสานกลายเป็น แมกนีเซียมออกไซด์ และเมื่ออุณหภูมิสูงขึ้นทำให้เกิดปฏิกิริยาระหว่างแมกนีเซียมออกไซด์ และ อะลูมิเนียมออกไซด์ กลายเป็นแมกนีเซียมอะลูมิเนตสปิเนล หลังจากปรับเปลี่ยนรูปแบบการอบปูนจากการพิจารณาพฤติกรรมของปูนขณะได้รับความร้อนพบว่าการเปลี่ยนรูปแบบการอบปูนทำให้ปูนมีความแข็งแรงเพิ่มขึ้นและไม่ทำให้คุณภาพชิ้นงานหลังงานหล่อด้อยลง ซึ่งสามารถลดระยะเวลาในการอบปูนในกลุ่มยิปซัมลงได้ แต่อย่างไรก็ตามปูนที่มีขนาดอนุภาคเล็กที่สุดจะมีความเรียบผิวที่ดีที่สุดแต่มีความสามารถในการซึมผ่านที่ไม่ดีจึงทำให้เกิดตำหนิใต้ผิวชิ้นงานซึ่งทำให้ความแข็งที่ผิวชิ้นงานลดลง
การวิเคราะห์และประเมินประสิทธิภาพของการสื่อสารไร้สายระหว่างเรือในทะเลกับสถานีฝั่งโดยใช้ระเบียบวิธีมอนติคาร์โลเชิงรังสี
Authors:   , ติงสุวาทิตย์ อรรถสิทธิ์
Published: September 2023

ในปัจจุบันการสื่อสารไร้สายทางทะเลได้มีความสำคัญมากขึ้นเนื่องจากการใช้งานเครือข่ายแบบแอดฮอกไร้สายทางทะเลที่เพิ่มขึ้น แต่สิ่งหนึ่งที่มีผลกระทบต่อการเชื่อมโยงสัญญาณคือการโคลงของเรืออันเกิดจากคลื่นในทะเล โดยเฉพาะเรือที่ไม่มีระบบรักษาความเสถียรของเสาอากาศจะก่อให้เกิดความคลาดเคลื่อนขอแนวสายอากาศระหว่างเสารับกับเสาส่งไม่ตรงกันเป็นหลัก ซึ่งระดับผลกระทบนั้นขึ้นอยู่กับความกว้างของแถบสัญญาณของเสาอากาศที่เรือและของเสาอากาศบนฝั่ง นอกจากนั้นแล้วสาเหตุที่ทำให้สัญญาณมีคุณภาพด้อยลงยังมาจากสาเหตุการเกิดมัลติพาทธ์เฟสดิ้ง อันเนื่องจากคลื่นสะท้อนพื้นน้ำทะเล ดังนั้นถ้าจำเป็นต้องประเมินคุณภาพของการเชื่อมโยงสัญญาณต้องสามารถพยากรณ์ประสิทธิภาพของการสื่อสารได้อย่างถูกต้อง ในการวิจัยนี้ได้เสนอแนวทางการวิเคราะห์การสื่อสารระหว่างเรือในทะเลกับสถานีฝั่งโดยใช้ระเบียบวิธีมอนติคาร์โลเชิงรังสี สำหรับการจำลองรูปแบบคลื่นในทะเลนั้นใช้การจำลองจากสเปกตรัมแบบด้านเดียวของเพียร์สัน และมอสโควิทซ์ ซึ่งระเบียบวิธีมอนติคาร์โลที่ใช้นั้นอ้างอิงจากพื้นฐานระเบียบวิธีเรย์เทร์สซิ่งซึ่งถูกใช้ในการพยากรณ์สัญญาณที่กระทบพื้นทะเลที่ไม่เรียบและเคลื่อนไหวไปมาตลอดเวลาของทุกค่าเวลา สำหรับในการปฏิบัตินั้นการคำนวณด้วยระเบียบวิธีเรย์เทร์สซิ่งถูกจำกัดให้การสะท้อนสูงสุดที่จำนวนการกระทบ ๒ ครั้ง โดยความเข้มของสัญญาณทั้งหมดที่ได้นั้นมาจากผลรวมของสัญญาณที่รับได้โดยตรงกับสัญญาณที่รับได้จากการกระทบพื้นน้ำทะเล ซึ่งสุดท้ายแล้วค่าทางสถิติที่ได้นั้นเกิดจากการหาค่าเฉลี่ยของผลลัพธ์ที่เกิดขึ้นจากหลายชุดข้อมูล โดยผลลัพธ์เชิงสถิติที่ได้จากวิธีการที่นำเสนอนั้นจะถูกนำมาเปรียบเทียบกับค่าที่ได้จากกรณีของเรือที่อยู่กับที่บนพื้นท้องทะเลเรียบเพื่อใช้ในการประเมินประสิทธิภาพของการเชื่อมโยงสัญญาณ ซึ่งข้อมูลที่ได้เบื้องต้นชี้ให้เห็นว่าการคลาดเคลื่อนของเสาอากาศระหว่างเสาอากาศรับกับเสาอากาศส่งนั้นมีผลกระทบน้อยว่าเมื่อเทียบกับผลกระทบที่เกิดจากสัญญาณที่สะท้อนพื้นน้ำทะเลที่ไม่เรียบและมีการเคลื่อนที่ไปมาตลอดเวลา
การออกแบบวงจรขยายภาพภาษามือแบบ 2x2 เท่า สำหรับโทรทัศน์ความละเอียดสูงเต็มรูปแบบโดยใช้วิธีการประมาณค่าในช่วงแบบไบคิวบิก
Authors:   , รังสิกรรพุม เอื้ออังกูร
Published: September 2023

วิทยานิพนธ์ฉบับบนี้นำเสนอการออกแบบวงจรสำหรับการขยายภาพภาษามือที่ถูกแทรกไว้ในรายการโทรทัศน์บางรายการเพื่อช่วยให้ผู้พิการทางการได้ยินในการเข้าถึงข้อมูลได้ดีขึ้นโดยไม่ไปรบกวนผู้ชมทั่วไป วงจรนี้ใช้วิธีการประมาณค่าในช่วงแบบไบคิวบิกในการขยายภาพภาษามือขึ้นเป็น 2×2 เท่าจากเดิม การขยายภาพ 2×2 เท่านี้จะทำให้สมการคำนวณของวิธีการประมาณค่าในช่วงแบบไบคิวบิกลดความซับซ้อนเหลือเพียงแค่การหารด้วย 2 หรือการเลื่อนขวาในระบบเลขฐานสอง ซึ่งทำให้การนำไปใช้งานกับฮาร์ดแวร์สามารถทำได้อย่างมีประสิทธิภาพ สำหรับวงจรต้นแบบโครงสร้างของวงจรถูกนำไปใช้กับบอร์ดทดลอง Zedboard ที่มีชิพที่สามารถโปรแกรมได้ Zynq-7000 SoC ที่ประกอบไปด้วย หน่วยประมวลผล dual-core ARM Cortex-A9 และ FPGA หน่วยประมวลผลมีหน้าที่เพียงตั้งค่าเริ่มต้นให้กับวงจรส่วน FPGA ต้องทำการขยายภาพให้ได้ตามเวลาจริง ตำแหน่งและขนาดของกรอบภาพการขยายจะสามารถปรับได้โดยใช้ปุ่มกดบนบอร์ดเพื่อทำการจับภาพภาษามือ ในรุ่นต้นแบบขนาดของกรอบการขยายสามารถปรับได้ตั้งแต่ 115×115 จุดภาพถึง 371×371 จุดภาพ ผลการทดลองแสดงให้เห็นว่าวงจรขยายภาพภาษามือสามารถทำงานได้ดีกับระบบโทรทัศน์ที่มีสัญญาณภาพความละเอียดสูงเต็มรูปแบบหรือ 1920×1080 จุดภาพ ที่ความถี่ภาพ 60 Hz ซึ่งหมายความว่าวงจรสามารถขยายภาพได้ทันการแสดงภาพ 1 เฟรมหรือ 16.7 ms ที่ความถี่นาฬิกา 148.5 MHz
การประเมินผลกระทบด้านภาวะโหลดเกินของหม้อแปลงไฟฟ้าในระบบจำหน่ายไฟฟ้าแรงดันต่ำที่มีการอัดประจุสำหรับรถยนต์ไฟฟ้าแบบ 1 เฟส
Authors:   , สถาวร ศุภณัฐ
Published: September 2023

การใช้งานรถยนต์ไฟฟ้าในพื้นที่อยู่อาศัย อาจส่งผลให้เกิดภาวะโหลดเกินในหม้อแปลงจำหน่ายไฟฟ้า เนื่องจากพฤติกรรมการอัดประจุของรถยนต์ไฟฟ้าที่ต้องการกำลังไฟฟ้าสูงและต่อเนื่องเป็นเวลานาน วิทยานิพนธ์นี้ศึกษาผลกระทบของการอัดประจุรถยนต์ไฟฟ้าที่บ้านต่อการเกิดภาวะโหลดเกินในหม้อแปลงจำหน่ายไฟฟ้า โดยพิจารณาปัจจัยด้านพฤติกรรมการใช้งานรถยนต์ ปริมาณรถยนต์ไฟฟ้า และสมรรถนะของรถยนต์ไฟฟ้า การศึกษาและประเมินผลกระทบได้ทดลองบนระบบจำหน่ายไฟฟ้าแรงดันต่ำที่จำหน่ายไฟฟ้าให้แก่บ้านเรือนจำนวน 57 ครัวเรือน ผลการศึกษาบอกได้ว่าเมื่อรถยนต์ไฟฟ้าเข้ามาในระบบทดสอบเป็นจำนวนมากกว่าร้อยละ 75 ของจำนวนครัวเรือน จะส่งผลให้ดรรชนีด้านระยะเวลาเฉลี่ยที่หม้อแปลงไฟฟ้าอยู่ในภาวะโหลดเกิน มีค่าเกินกว่า 4 ชั่วโมงต่อวัน ซึ่งเป็นค่ามาตรฐานที่การไฟฟ้าหรือผู้ดูแลระบบไฟฟ้าจะยอมรับได้ และหากสมรรถนะของรถยนต์ไฟฟ้าลดลง ยังทำให้ดรรชนีด้านระยะเวลาเฉลี่ยที่หม้อแปลงไฟฟ้าอยู่ในภาวะโหลดเกินมีค่าเพิ่มขึ้น นอกจากนี้ผลการศึกษายังแสดงถึงอัตราความสำเร็จในการอัดประจุ พบว่ามีรถยนต์ไฟฟ้าที่อัดประจุไม่สำเร็จอยู่สูงสุดไม่เกินร้อยละ 7 ขึ้นอยู่กับสมรรถนะของรถยนต์ไฟฟ้าและพฤติกรรมการใช้งานรถยนต์ อย่างไรก็ตามการปรับพฤติกรรมการใช้รถยนต์เพื่อหลีกเลี่ยงช่วงที่มีความต้องการพลังงานไฟฟ้าสูงสุดของระบบจำหน่าย จะส่งผลให้ดรรชนีด้านระยะเวลาเฉลี่ยที่หม้อแปลงไฟฟ้าอยู่ในภาวะโหลดเกินลดลงมาน้อยกว่า 4 ชั่วโมงต่อวัน จากผลการทดสอบทั้งหมดผู้ดูแลระบบไฟฟ้าสามารถใช้เป็นแนวทางในการเฝ้าระวังและจัดการในกรณีที่รถยนต์ไฟฟ้าเข้ามาเชื่อมต่อในระบบผ่านบ้านเรือน และเตรียมการสำหรับการปรับปรุงระบบไฟฟ้าในเวลาที่เหมาะสม
การวิเคราะห์แรงดันเปลี่ยนแปลงในระบบจำหน่ายไฟฟ้าจากการอัดประจุรถยนต์ไฟฟ้า
Authors:   , ไชยลังกา ภรณี
Published: September 2023

วิทยานิพนธ์นี้ศึกษาผลกระทบของแรงดันเปลี่ยนแปลงที่เกิดจากการอัดประจุรถยนต์ไฟฟ้าในระบบจำหน่ายไฟฟ้า เพื่อหาปริมาณของรถยนต์ไฟฟ้าที่สามารถเชื่อมต่อในระบบได้โดยไม่ทำให้แรงดันเปลี่ยนแปลงเกินเกณฑ์มาตรฐาน และเพื่อหาตำแหน่งที่เหมาะสมสำหรับติดตั้งสถานีอัดประจุไฟฟ้ากระแสตรง การวิเคราะห์จะพิจารณาการอัดประจุแบบกระแสสลับระดับที่ 1 กระแสสลับระดับที่ 2 และการอัดประจุกระแสตรง โดยติดตั้งการอัดประจุกระแสสลับในระบบไฟฟ้าแรงดันต่ำ และติดตั้งสถานีอัดประจุรถยนต์ไฟฟ้ากระแสตรงในระบบแรงดันปานกลาง เวลาที่เริ่มต้นอัดประจุรถยนต์มาจากผลสำรวจพฤติกรรมของผู้ขับรถจาก NHTS ลักษณะการใช้ไฟฟ้าจากการไฟฟ้าส่วนภูมิภาค ระบบทดสอบที่ใช้เป็นระบบแรงดันต่ำ 400 โวลต์ และระบบแรงดันปานกลาง 20 กิโลโวลต์ มาจากระบบทดสอบของทวีปยุโรปจาก CIGRE โดยทำการจำลองคุณลักษณะของรถยนต์ไฟฟ้าโดยโปรแกรม MATLAB และคำนวณจากไหลของกำลังไฟฟ้าผ่านโปรแกรม DIgSILENT PowerFactory ผลการศึกษาแสดงให้เห็นว่า หากมีโหลดของรถยนต์ไฟฟ้าจำนวน 9 คันอัดประจุอยู่ในเฟสเดียวกันในระบบ สามารถก่อให้เกิดแรงดันเฟสเปลี่ยนแปลงเกิน 10 เปอร์เซ็นต์ของแรงดันพื้นฐาน และ ในระบบแรงดันปานกลางหากติดตั้งสถานีอัดประจุไฟฟ้ากระแสตรงขนาด 50 กิโลวัตต์ จำนวน 8 หัวจ่ายต่อหนึ่งสถานีในระบบจำนวนหนึ่งสถานีจะไม่เกิดแรงดันเปลี่ยนแปลงเกินปริมาณที่ยอมรับได้
การออกแบบและสร้างเครื่องวัดคลื่นไฟฟ้าหัวใจ 98 ช่องสัญญาณ
Authors:   , คอนเอม ไพโรจน์
Published: September 2023

วิทยานิพนธ์ฉบับนี้นำเสนอระบบวัดคลื่นไฟฟ้าหัวใจ 98 ลีด เพื่อใช้ในการเก็บข้อมูลคลื่นไฟฟ้าหัวใจรอบลำตัว ระบบวัดแบ่งเป็น 2 ชุดๆละ 49 ลีด ในแต่ละชุดประกอบด้วย ส่วนของวงจรเลือกช่องสัญญาณ ส่วนวงจรขยาย อย่างละ 7 ชุด การออกแบบการเชื่อมต่อสายวัดสัญญาณทำในรูปแบบเมทริกซ์ เพื่อให้ใช้ลดจำนวนสายวัดสัญญาณ โดยได้ออกแบบเป็นแผ่นอิเล็กโทรดติดเสื้อที่มีการติดตั้งวงจรเลือกช่องสัญญาณบนร่างกายทำให้การวัด 1 ชุดจำนวน 49 ลีดจะใช้สายวัดสัญญาณเพียง 14 เส้น เชื่อมต่อกับวงจรขยายสัญญาณและคอนโทรลเลอร์ กล่าวคือ ในการวัดสัญญาณ 98 จุด ระบบที่พัฒนาขึ้นจะใช้วงจรขยาย 14 ชุด และสายสัญญาณที่ต่อออกมาภายนอก 28 เส้น การตรวจสอบขีดจำกัดการเกิดสัญญาณรบกวนข้ามช่องสัญญาณของระบบ พบว่าในการวัดคลื่นไฟฟ้าหัวใจที่มีขนาด 1-2 mV ระบบที่สร้างขึ้นสามารถทนสัญญาณรบกวนได้สูงสุดที่ 42 mV ความถี่ 500 Hz กล่าวคือสามารถทนสัญญาณรบกวนได้มากกว่า 20 เท่าของคลื่นไฟฟ้าหัวใจ ในการวัดคลื่นไฟฟ้าหัวใจ 98 ลีดได้ใช้อัตราการชักตัวอย่างที่ 966 Hz เก็บข้อมูล 2000 ค่าต่อ 1 ช่องสัญญาณที่ความละเอียด 12 บิต ที่แรงดันไฟฟ้า 3.3 V การส่งข้อมูลจากเครื่องวัดไปยังคอมพิวเตอร์ทำผ่านพอร์ต USB ที่อัตราเร็ว 115,200 bps ได้ใช้นอตช์ฟิลเตอร์แบบดิจิทัลกรองความถี่ 50 Hz ออกจากข้อมูลที่รับเข้ามาเพื่อปรับปรุงคุณภาพของสัญญาณ จากการวัดคลื่นไฟฟ้าหัวใจรอบลำตัวโดยระบบที่พัฒนาขึ้น พบว่าระบบสามารถแสดงให้เห็นการเปลี่ยนแปลงของคลื่นไฟฟ้าหัวใจที่ขึ้นกับตำแหน่งวัดบนร่างกาย เช่น เห็นภาพการลดลงของขนาดคลื่นไฟฟ้าหัวใจเมื่อตำแหน่งวัดห่างออกไปจากหัวใจ และพบว่ามีหลายตำแหน่งด้านซ้ายของร่างกายที่มีขนาดคลื่นไฟฟ้าหัวใจสูงกว่าตำแหน่งทางด้านขวา แม้ว่าทั้ง 2 ตำแหน่งจะห่างจากหัวใจในระยะที่เท่าๆกัน คาดว่าหากนำข้อมูลเหล่านี้ไปวิเคราะห์ร่วมกับข้อมูลทางการแพทย์ก็จะเป็นประโยชน์ต่อการศึกษาเชิงลึกและการวินิจฉัยโรคหัวใจและหลอดเลือดต่อไปได้ในอนาคต
การตอบสนองของความต้องการไฟฟ้าที่เป็นประโยชน์ต่อการวางแผนการลงทุนโรงไฟฟ้าโดยพิจารณาแหล่งจ่ายและความต้องการไฟฟ้าภายในพื้นที่ของประเทศไทย
Authors:   , นาเจริญกุล ชัชชัย
Published: September 2023

ผู้ใช้ไฟฟ้าสามารถลดการใช้ไฟฟ้าสูงสุดได้โดยการเข้าร่วมการดำเนินการตอบสนองของความต้องการไฟฟ้า และได้รับอัตราชดเชยเป็นค่าตอบแทน ซึ่งประโยชน์ของการดำเนินการตอบสนองของความต้องการไฟฟ้า คือ สามารถเลื่อนการก่อสร้างโรงไฟฟ้าได้　ดังนั้นจะสามารถได้ประโยชน์จากการนำเงินลงทุนส่วนนี้ไปสร้างผลตอบแทนอื่นได้ นอกจากนี้การดำเนินการตอบสนองของความต้องการไฟฟ้าสามารถช่วยลดการเกิดไฟฟ้าดับได้ อย่างไรก็ตามการดำเนินการตอบสนองของความต้องการไฟฟ้าโดยไม่พิจารณากำลังไฟฟ้าที่เหมาะสมจะทำให้จ่ายเงินค่าชดเชยให้แก้ผู้เข้าร่วมมาตรการอย่างไม่คุ้มค่า ดังนั้นวิทยานิพนธ์ฉบับนี้จึงนำเสนอการวิเคราะห์เหตุการณ์ที่เป็นประโยชน์จากการดำเนินการตอบสนองของความต้องการไฟฟ้าโดยพิจารณากำลังไฟฟ้าสำรอง โดยใช้ระบบในประเทศไทยในการวิเคราะห์ ซึ่งอัตราค่าชดเชยที่จ่ายให้ผู้เข้าร่วมมาตรการมาจากผลตอบแทนจากเงินที่ได้จากการประหยัดการลงทุนก่อสร้างโรงไฟฟ้า ซึ่งผลการทดสอบระบุว่าการตั้งเป้าหมายการดำเนินการตอบสนองของความต้องการไฟฟ้าสูง จะทำให้ได้ประโยชน์จากการเลื่อนการสร้างโรงไฟฟ้าได้มาก ในขณะที่อัตราค่าชดเชยจะจ่ายให้ผู้เข้าร่วมมาตรการ
การวางแผนพัฒนากำลังผลิตไฟฟ้าโดยพิจารณาเงื่อนไขเชิงพื้นที่และการตอบสนองของโรงไฟฟ้าต่อการเปลี่ยนแปลงของโหลด
Authors:   , วงษ์สุรไพฑูรย์ ศศิภา
Published: September 2023

จากการพัฒนาของประเทศไทยอย่างต่อเนื่อง ส่งผลให้อัตราการเจริญเติบโตทางเศรษฐกิจ (GDP) และความต้องการใช้ไฟฟ้าของประเทศเพิ่มสูงขึ้น ภาครัฐจึงจำเป็นต้องกำหนดนโยบายเพื่อให้กระบวนการจัดหาพลังงานไฟฟ้าเพียงพอต่อความต้องการใช้ไฟฟ้าของประเทศในระยะยาวอย่างเหมาะสมเพื่อให้เกิดความมั่นคงทางด้านพลังงาน รวมถึงต้องกระจายสัดส่วนการใช้เชื้อเพลิงในการผลิตไฟฟ้าให้มีความสมดุลโดยไม่พึ่งพาเชื้อเพลิงชนิดใดชนิดหนึ่งมากจนเกินไป ในการนี้ กระทรวงพลังงานจึงได้จัดทำแผนพัฒนากำลังผลิตไฟฟ้า (Power development Planning) และแผนพัฒนาพลังงานทดแทนและพลังงานทางเลือก (Alternative Energy Development Plan; AEDP) ขึ้น อย่างไรก็ดี การใช้งานพลังงานทดแทนในสัดส่วนที่สูงโดยเฉพาะจากแหล่งพลังงานหมุนเวียน อาจส่งผลกระทบต่อความมั่นคงของระบบไฟฟ้าเนื่องจากความผันผวนของความต้องการใช้ไฟฟ้า(สุทธิ)มากขึ้น ดังนั้น ในอนาคตจะต้องการวิธีการวางแผนและควบคุมดูแลระบบผลิตไฟฟ้าที่มีความซับซ้อนมากยิ่งขึ้น วิทยานิพนธ์ฉบับนี้ นำเสนอหลักการในการวางแผนพัฒนากำลังผลิตไฟฟ้าโดยพิจารณาเงื่อนไขเชิงพื้นที่เพื่อคำนึงถึงข้อจำกัดทางด้านเชื้อเพลิงรายพื้นที่ ซึ่งจะคำนวณดัชนีกำลังผลิตไฟฟ้าสำรองประจำพื้นที่หรือดัชนีโอกาสเกิดไฟฟ้าดับประจำพื้นที่ เพื่อเป็นตัวกำหนดว่าพื้นที่ใดควรต้องสร้างโรงไฟฟ้าก่อน นอกจากนี้ ยังพิจารณาการตอบสนองของโรงไฟฟ้าต่อการเปลี่ยนแปลงของโหลดโดยคำนึงถึงประเภทของโรงไฟฟ้าใหม่ที่มีคุณสมบัติการตอบสนองที่รวดเร็วและสอดคล้องกับลักษณะความผันผวนของความต้องการใช้ไฟฟ้าในกรณีที่ระบบไฟฟ้ามีสัดส่วนของพลังงานหมุนเวียนสูง โดยแบ่งช่วงโหลดที่พิจารณาออกเป็น 3 ช่วง คือ ช่วงโหลดช่วงสูง ช่วงโหลดปานกลาง และช่วงโหลดฐาน เมื่อนำวิธีการที่นำเสนอไปใช้ทดสอบกับระบบผลิตไฟฟ้าของประเทศไทยตามข้อมูลแผนพัฒนากำลังผลิตไฟฟ้าของประเทศ พ.ศ. 2558-2579 (PDP 2015) ทำให้เห็นข้อดีของการวางแผนพัฒนากำลังผลิตไฟฟ้าโดยพิจารณาเงื่อนไขเชิงพื้นที่และการตอบสนองของโรงไฟฟ้าต่อการเปลี่ยนแปลงของโหลด โดยจะพบว่า การสร้างโรงไฟฟ้าตามแผนดังกล่าวสามารถตอบสนองต่อความผันผวนของโหลดในอนาคตได้ดี
การพยากรณ์กำลังผลิตไฟฟ้าจากพลังงานแสงอาทิตย์เพื่อกำหนดความต้องการไฟฟ้าสำรอง
Authors:   , นิติศานนท์ สุชาครีย์
Published: September 2023

วิทยานิพนธ์ฉบับนี้ นำเสนอวิธีการพยากรณ์กำลังผลิตไฟฟ้าจากพลังงานแสงอาทิตย์เพื่อกำหนดความต้องการไฟฟ้าสำรอง โดยอาศัยข้อมูลป้อนเข้าที่สามารถตรวจวัดได้จากสถานที่ติดตั้งแผงโซล่าเซลล์ทั่วไป ร่วมกับข้อมูลการพยากรณ์สภาพอากาศโดยกรมอุตุนิยมวิทยา เปรียบเทียบสมรรถนะความแม่นยำระหว่างกรณีที่ไม่พิจารณาปัจจัยเชิงฤดูกาล กับกรณีที่พิจารณาปัจจัยเชิงฤดูกาล โดยแบ่งตามช่วงระยะเวลา ได้แก่ ฤดูร้อน ฤดูฝน และฤดูหนาว โดยใช้เครื่องมือ Self-Organized Map (SOM) ในการจำแนกสภาพอากาศของแต่ละช่วงระยะเวลาครึ่งวันออกเป็น 3 กลุ่ม แบ่งเป็น ช่วงเช้า (00.00 – 12.00 น.) และช่วงบ่าย (12.00 – 24.00 น.) เพื่อเพิ่มประสิทธิภาพความแม่นยำในการพยากรณ์ จากนั้น ในส่วนของการพยากรณ์กำลังผลิตไฟฟ้าจากพลังงานแสงอาทิตย์ล่วงหน้า 1-3 ชั่วโมง ใช้แบบจำลองโครงข่ายประสาทเทียม หรือ ANN ที่ผ่านการฝึกด้วยชุดข้อมูลที่สอดคล้องกับผลการจำแนกสภาพอากาศ ในการศึกษานี้ ใช้ข้อมูลที่ตรวจวัดได้จริงจากระบบผลิตไฟฟ้าจากพลังงานแสงอาทิตย์แบบฟาร์ม ขนาดกำลังผลิตติดตั้ง 500 kW ที่อำเภอเมืองแม่ฮ่องสอน จังหวัดแม่ฮ่องสอน ในช่วงระหว่างปี พ.ศ. 2553 – 2557 ในการฝึกแบบจำลองโครงข่ายประสาทเทียม และในการทดสอบสมรรถนะความแม่นยำ ผลลัพธ์ที่ได้พบว่า ความแม่นยำในการพยากรณ์กำลังผลิตไฟฟ้าจากพลังงานแสงอาทิตย์ ในกรณีที่ไม่พิจารณาปัจจัยเชิงฤดูกาล มีค่าความผิดพลาดในการพยากรณ์ 3 ชั่วโมงล่วงหน้า คิดจาก % RMSE เท่ากับ 40.14% (คิดจากจำนวนวันที่ทดสอบรวมทั้งหมด 114 วัน ครอบคลุมทั้ง 3 ฤดู) ส่วนกรณีที่พิจารณาปัจจัยเชิงฤดูกาล พบว่า ค่าความผิดพลาด %RMSE มีค่าเท่ากับ 34.71% นอกจากนี้ จากสมรรถนะความแม่นยำในการพยากรณ์ดังกล่าว สามารถนำไปใช้เป็นเหตุผลเพื่อกำหนดความต้องการไฟฟ้าสำรองของการผลิตไฟฟ้าจากพลังงานแสงอาทิตย์ ในช่วงฤดูร้อนและฤดูหนาว กำหนดค่าที่ประมาณ 30% ของขนาดกำลังการผลิตติดตั้งพลังงานแสงอาทิตย์ และในช่วงฤดูฝน กำหนดค่าที่ประมาณ 40% ตามลำดับ
มาตรการค่าไฟฟ้าช่วงวิกฤติที่เหมาะสมสำหรับการตอบสนองของความต้องการใช้ไฟฟ้าโดยการพิจารณาต้นทุนการผลิตไฟฟ้าหน่วยสุดท้ายในประเทศไทย
Authors:   , บุญช่วย กรเทวินทร์
Published: September 2023

ความต้องการใช้ไฟฟ้าของประเทศไทยมีแนวโน้มสูงขึ้นทุกปี เนื่องมาจากการเติบโตทางเศรษฐกิจและพลังงาน ประกอบกับปัญหาที่สำคัญในด้านพลังงานของประเทศไทยคือก๊าซธรรมชาติที่ได้จากการขุดเจาะที่อ่าวไทย และ จากพื้นที่พัฒนาร่วม ไทย-มาเลเซียกำลังจะหมดลงในอีก 4-5 ปี ทำให้ปี พ.ศ. 2564-2566 จำเป็นต้องนำเข้าก๊าซธรรมชาติเหลวซึ่งมีราคาแพงและมีราคาที่ค่อนข้างผันผวน ดังนั้นสำนักงานนโยบายและแผนพลังงาน (สนพ.) และ คณะกรรมการกำกับกิจการพลังงาน (กกพ.) จึงได้เล็งเห็นถึงความสำคัญของมาตรการความร่วมมือลดการใช้ไฟฟ้า ซึ่งจะเข้ามามีบทบาทในกิจการพลังงานไฟฟ้าของประเทศไทยในอนาคตเพื่อลดต้นทุนการผลิตไฟฟ้าที่มีราคาสูง

วิทยานิพนธ์ฉบับนี้นำเสนอเกณฑ์ในการเรียกใช้มาตรการอัตราค่าไฟฟ้าช่วงวิกฤติที่เหมาะสม และวิธีการคำนวณอัตราค่าชดเชยที่เหมาะสมที่สุดของมาตรการค่าไฟฟ้าช่วงวิกฤติโดยพิจารณาต้นทุนการผลิตไฟฟ้าหน่วยสุดท้าย อัตราค่าไฟฟ้าช่วงวิกฤติจะถูกคำนวณโดยมีวัตถุประสงค์เพื่อทำให้สวัสดิการสังคม (Social Welfare) สูงสุดด้วยวิธี Quadratic Programming โดยพิจารณาถึงต้นทุนการผลิตไฟฟ้าหน่วยสุดท้ายของระบบผลิตไฟฟ้าในประเทศไทย และพิจารณาการจ่ายกำลังไฟฟ้าในช่วงความต้องการใช้ไฟฟ้าสูงของเขื่อนในประเทศเพื่อช่วยลดต้นทุนการผลิตไฟฟ้าหน่วยสุดท้ายของระบบไฟฟ้า ระบบทดสอบที่ใช้ในวิทยานิพนธ์ฉบับนี้คือระบบผลิตไฟฟ้าในประเทศไทย ความต้องการใช้ไฟฟ้าของประเทศไทย และความต้องการใช้ไฟฟ้าของผู้ใช้ไฟฟ้าประเภทที่ 3 และ 4 ของปี พ.ศ. 2560 ผลการคำนวณอัตราค่าไฟฟ้าช่วงวิกฤติจะพบว่าหากมีการเรียกใช้มาตรการอัตราค่าไฟฟ้าช่วงวิกฤติจะทำให้สวัสดิการสังคมหรือผลประโยชน์ของประเทศโดยรวมมีค่าสูงขึ้นเป็นที่น่าพอใจ และปัจจัยหลักที่มีผลต่อการคำนวณคือประเภทของผู้เข้าร่วมมาตรการและต้นทุนการผลิตไฟฟ้าหน่วยสุดท้ายในระบบไฟฟ้า
การประเมินผลกระทบจากการโจมตีชนิดซิบิลในระบบการลงคะแนน
Authors:   , ศิลาวรรณ์ ธีรพล
Published: September 2023

ระบบการออกเสียงข้างมากเปราะบางต่อการโจมตีชนิดซิบิลและการสร้างตัวตนปลอมของผู้ไม่หวังดี ผู้ไม่หวังดีหวังว่าการออกเสียงจากตัวตนปลอมเป็นจำนวนมากทำให้ชนะการออกเสียงได้ วิทยานิพนธ์นี้นำเสนอการหาผลกระทบจากการโจมตีชนิดซิบิล คำนวณจากความน่าจะเป็นที่ซิบิลจะชนะการออกเสียงในระบบการลงคะแนนเสียงข้างมากที่มีหลายตัวเลือก ผลลัพทธ์ที่ได้จากสูตรที่นำเสนอสอดคล้องกับการจำลองเหตุการณ์แบบมอนติคาร์โล และมีความแม่นยำมากกว่าสูตรที่มีผู้นำเสนออยู่ก่อนแล้วซึ่งอยู่บนพื้นฐานของการประมาณค่าหางของการแจกแจงชนิดทวินาม ความซับซ้อนของการคำนวณสูตรแม่นตรงคือ 0((n⁺S)ᵏ) เมื่อกำหนดให้ n, k, S คือ จำนวนผู้ใช้งานจริง ตัวเลือก และตัวตนปลอมชนิดซิบิลตามลำดับ สูตรการประมาณค่าที่แม่นยำถูกนำเสนอด้วยระดับความซับซ้อน 0(n) โดยใช้การประมาณค่าการแจกแจงปัวส์ซอง และ 0(k) โดยใช้การประมาณค่าการแจกแจงปกติ ผลกระทบของพารามิเตอร์ในสูตรการคำนวณความน่าจะเป็นที่ซิบิลจะชนะการออกเสียงได้รับการทดสอบเพื่อแสดงให้เห็นถึงประโยชน์ของการใช้สูตร นอกจากนำเสนอการหาสูตรความน่าจะเป็นของการโจมตีชนิดซิบิลแล้ว วิทยานิพนธ์นี้ได้นำเสนอการตรวจจับซิบิลเพื่อปกป้องผู้ใช้งานจริงจากการถูกโจมตี เมื่อระบบการออกเสียงถูกนำเสนอในรูปแบบของกราฟทอพอโลยี ขั้นตอนวิธีการตรวจจับตัวตนปลอมชนิดซิบิลได้ถูกนำเสนอโดยใช้ความน่าจะเป็นที่ซิบิลจะชนะการออกเสียงและพฤติกรรมที่คาดหวังได้จากกลุ่มซิบิลที่จะมีเส้นเชื่อมต่อจากซิบิลถึงผู้ใช้งานจริงที่เป็นเหยื่อมากกว่าเส้นเชื่อมต่อจากผู้ใช้งานจริงถึงซิบิล สุดท้ายการจำลองเหตุการณ์แบบมอนติคาร์โลถูกใช้ในการพิสูจน์สมรรถนะของขั้นตอนวิธีการตรวจหาตัวตนปลอมชนิดซิบิล ผลการทดสอบพบว่าวิธีการตรวจจับซิบิลที่นำเสนอสามารถใช้ตรวจจับซิบิลได้อย่างมีประสิทธิภาพ
วิธีกรองสัญญาณแบบหลายมาตราส่วนด้วยซาวิสกี-โกเลย์เร็กกูลาไรเซชันปรับตัวได้ เพื่อรักษาขอบในการลดสัญญาณรบกวนของภาพอัลตราซาวนด์
Authors:   , สอิ้ง วีระ
Published: September 2023

การปนเปื้่อนสัญญาณรบกวนแบบจุดเป็นอุปสรรคสำคัญในการวินิจฉัย และวิเคราะห์โครงสร้างจากภาพอัลตราซาวนด์ การลดสัญญาณรบกวนคือการวางสมดุลย์ระหว่างการลดสัญญาณรบกวน และคงโครงสร้างของข้อมูล เนื่องจากทั้งสองแสดงด้วยขนาดสัญญาณที่ไม่ราบเรียบ ผู้วิจัยจึงได้ออกแบบพจน์เร็กกูลาไรเซชัน เพื่อควบคุมระดับการเพิ่มความราบเรียบตามความเป็นเนื้อเดียวกันของสัญญาณ และนำเสนอวงจรกรองซาวิสกี-โกเลย์แบบเร็กกูลาไรซ์ปรับตัวได้ วงจรกรองนี้ถูกใช้เพื่อลดสัญญาณรบกวน ของวิธีกรองสัญญาณแบบหลายมาตราส่วนด้วยซาวิสกี-โกเลย์แบบเร็กกูลาไรซ์ปรับตัวได้เมื่อนำวงจรกรอง และวิธีกรองสัญญาณที่นำเสนอเปรียบเทียบ กับวิธีที่นิยมใช้ลดสัญญาณรบกวนสำหรับภาพอัลตราซาวนด์แล้ววิธีที่นำเสนอทั้งสองวิธีลดสัญญาณรบกวนแบบจุด และคงโครงสร้างของข้อมูลได้ดีกว่าวิธีอื่น ทั้งกับภาพที่สังเคราะห์ขึ้น และภาพอัลตราซาวนด์ทั้งในรูปแบบสองมิติและสามมิติ
การจำแนกความผิดพร่องบนสายส่งด้วยลักษณะสมบัติของลูกคลื่น
Authors:   , หงษ์ดิลกกุล รัฐพล
Published: September 2023

วิทยานิพนธ์นี้นำเสนอกระบวนการและเกณฑ์ในการจำแนกสาเหตุของความผิดพร่องที่เกิดบนสายส่งไฟฟ้า ได้แก่ ต้นไม้ ฟ้าผ่า และสัตว์ โดยใช้ข้อมูลจากการวิเคราะห์รูปคลื่นแรงดันและกระแสที่ได้จากเครื่องบันทึกความผิดพร่องแบบดิจิทัล เพื่อหาค่าแรงดันตกชั่วขณะและอัตราการเปลี่ยนแปลงของแรงดัน ค่าสูงสุดและอัตราการเปลี่ยนแปลงของกระแสนิวทรัล ค่าอิมพีแดนซ์ของความผิดพร่อง ตำแหน่งมุมที่เกิดความผิดพร่อง ความผิดพร่องแบบชั่วคราวหรือถาวร และชนิดของความผิดพร่อง โดยกระบวนการและเกณฑ์ที่นำเสนอได้จากการนำข้อมูลเหตุการณ์จริงจำนวน 90 เหตุการณ์มาสร้างการตัดสินใจแบบต้นไม้ด้วยการคำนวณ Entropy และ Information gain และใช้วิธี 5-fold cross validation ในการทดสอบประสิทธิภาพ ผลการทดสอบกระบวนการที่นำเสนอพบว่าถึงแม้จำนวนเหตุการณ์ผิดพร่องที่สามารถจำแนกสาเหตุได้มีประมาณ 50 % แต่ทุกเหตุการณ์ที่จำแนกสาเหตุมีความถูกต้อง 100%
ระบบรู้จำตัวอักษรพิมพ์ไทยโดยใช้รูปลักษณ์ในการจำแนกในภาพวีดิทัศน์ตามแนวเส้นบรรทัด
Authors:   , ไชยวัฒนพันธุ์ สิริขวัญ
Published: September 2023

บทความฉบับนี้นำเสนอวิธีการรู้จำตัวอักษรภาษาไทยในภาพจากกล้องที่เคลื่อนที่ไปตามบรรทัดโดยใช้ลักษณะรูปลักษณ์ของตัวอักษร เช่น ความสูง, ความกว้าง, ขอบบน ล่าง และ ขวา, จำนวนและตำแหน่งของวงกลมและจุดสิ้นสุด ในการจำแนกอักษรพิมพ์ของไทยทั้ง 68 รูป เนื่องจากตัวอักษรแต่ละตัวในบรรทัดปรากฏในภาพมากกว่าหนึ่งเฟรมจากกล้องที่เคลื่อนที่ไปตามบรรทัด จึงมีความจำเป็นต้องมีกระบวนการจัดกลุ่มการเรียงตัวกันของกลุ่มตัวอักษรในแต่ละเฟรมด้วย เพื่อให้กล้องนั้นสามารถอ่านการเรียงตัวกันของอักษรในแต่ละบรรทัดได้ถูกต้อง ระบบรู้จำตัวอักษรตามแนวบรรทัดนี้ถูกทดสอบกับชุดภาพตัวอักษรพิมพ์ไทยที่มีชุดแบบแตกต่างกัน 4 ชุด พบว่าได้ผลความถูกต้องโดยรวมประมาณ 85.64%
วิธีหาขนาดแบตเตอรี่เพื่อลดปัญหาแรงดันเกินจากระบบผลิตไฟฟ้าแบบกระจายตัวจากพลังงานแสงอาทิตย์
Authors:   , วรรณศิวพร พลวัชร
Published: September 2023

วิทยานิพนธ์ฉบับนี้ได้นำเสนอวิธีการหาขนาดแบตเตอรี่ที่เล็กที่สุดด้วยโปรแกรมเชิงกำลังสอง (Quadratic Programming) ร่วมกับการวิเคราะห์การไหลของกำลังไฟฟ้า (Load Flow Analysis) สำหรับแก้ไขปัญหาแรงดันไฟฟ้าเกินจากการติดตั้งระบบผลิตไฟฟ้าพลังงานแสงอาทิตย์ในระบบจำหน่ายไฟฟ้าแรงดันปานกลาง เนื่องจากความไม่แน่นอนจากการผลิตไฟฟ้าของระบบผลิตไฟฟ้าพลังงานแสงอาทิตย์ที่สามารถผลิตไฟฟ้าได้เฉพาะในช่วงเวลาที่มีแสงแดดเท่านั้น ส่งผลให้เมื่อเชื่อมต่อระบบผลิตไฟฟ้าพลังงานแสงอาทิตย์ในระบบจำหน่ายไฟฟ้าในปริมาณที่มากกว่าความต้องการใช้ไฟฟ้า ณ ขณะนั้น อาจก่อให้เกิดผลกระทบด้านแรงดันไฟฟ้าเกินในระบบจำหน่ายไฟฟ้าได้ โดยกรณีศึกษาจะถูกจำลองผ่านโปรแกรม MATLAB ด้วยการติดตั้งระบบแบตเตอรี่ที่การไฟฟ้าฝ่ายจำหน่ายเป็นเจ้าของเพียงระบบเดียว ในระบบทดสอบที่ปรับปรุงจาก IEEE 34-node test feeder ซึ่งเชื่อมต่อกับระบบผลิตไฟฟ้าพลังงานแสงอาทิตย์และผู้ใช้ไฟฟ้าประเภทบ้านพักอาศัย โดยจะพิจารณาการควบคุมตัวประกอบกำลังและตำแหน่งติดตั้งของระบบแบตเตอรี่ นอกจากนี้วิทยานิพนธ์ฉบับนี้ยังได้นำเสนอดัชนีประเมินความเหมาะสมของขนาดแบตเตอรี่ในเชิงของกำลังฟ้าและพลังงานไฟฟ้าเปรียบเทียบกับกำลังผลิตติดตั้งและพลังงานที่ผลิตได้ของระบบผลิตไฟฟ้าอีกด้วย ผลลัพธ์แสดงให้เห็นว่าแบตเตอรี่ในขนาดที่หามาได้จากวิธีการที่นำเสนอสามารถช่วยควบคุมแรงดันไฟฟ้าในระบบทดสอบที่เชื่อมต่อระบบผลิตไฟฟ้าพลังงานแสงอาทิตย์ให้อยู่ในขอบเขตของเกณฑ์มาตรฐานบริการของการไฟฟ้าฝ่ายจำหน่ายได้
ซัพพอร์ตเวกเตอร์แมชชีนหลายประเภทโดยใช้เอนโทรปีและค่าประมาณความผิดพลาดโดยนัยทั่วไป
Authors:   , คันธวัฒน์ พิตติพล
Published: September 2023

ตั้งแต่อดีตจนถึงปัจจุบันมีผู้ที่เสนอวิธีการจำแนกหลายประเภทด้วยซัพพอร์ตเวกเตอร์แมช-ชีนไว้หลายวิธี ถึงแม้ว่าจะมีการพัฒนาวิธีการจำแนกที่ให้ความแม่นยำสูงขึ้นมาแล้ว แต่วิธีการเหล่านั้นมักต้องใช้เวลาในการคำนวณมากและไม่เหมาะสมที่จะนำไปใช้กับปัญหาที่มีจำนวนประเภทข้อมูลมากๆ ดังนั้นจึงมีนักวิจัยหลายท่านพยายามพัฒนาหลากหลายเทคนิคที่มีเป้าหมายเพื่อลดเวลาที่ใช้ในการประมวลผลโดยยอมให้ความแม่นยำในการจำแนกลดลง ในงานวิจัยนี้ได้นำเสนอซัพพอร์ตเวกเตอร์แมชชีนรูปแบบใหม่ที่ใช้สถาปัตยกรรมแบบต้นไม้สำหรับใช้ในการจำแนกหลายประเภท ในแต่ละปมของต้นไม้เราได้เลือกตัวจำแนกสองประเภทที่เหมาะสมด้วยค่าเอนโทรปีและค่าประมาณความผิดพลาดโดยนัยทั่วไป จากนั้นจึงแบ่งประเภทข้อมูลออกเป็นกลุ่มบวกและกลุ่มลบด้วยตัวจำแนกดังกล่าว แล้วจึงทำการฝึกตัวจำแนกตัวใหม่เพื่อใช้ในขั้นตอนการจำแนก วิธีใหม่ที่เราได้นำเสนอสามารถทำงานในความซับซ้อนเชิงเวลาระหว่าง O(log2N) ถึง O(N) โดยที่ N คือจำนวนประเภทข้อมูล เราได้ทำการเปรียบเทียบประสิทธิภาพการทำงานของวิธีที่เรานำเสนอกับเทคนิคดั้งเดิมด้วยข้อมูลจากพื้นที่เก็บข้อมูลการเรียนรู้ของเครื่องยูซีไอ โดยใช้วิธีการตรวจสอบไขว้สิบพับ ผลการทดลองแสดงให้เห็นว่าวิธีการที่เรานำเสนอมีประโยชน์มากกับปัญหาที่ต้องการความรวดเร็วในการจำแนกหรือปัญหาที่มีจำนวนประเภทข้อมูลขนาดใหญ่ เนื่องจากวิธีที่นำเสนอสามารถทำงานเร็วกว่าวิธีการดั้งเดิมแต่ให้ความแม่นยำในการจำแนกเทียบเคียงกัน
การสื่อสารแบบหนึ่งอนุกรมสองทางสำหรับการติดต่อระหว่างหน่วยประมวลผลที่กำหนดได้ด้วยซอฟต์แวร์
Authors:   , ทองสันตติ์ ภาสกร
Published: September 2023

ในงานวิจัยนี้ผู้วิจัยได้นำเสนอการติดต่อระหว่างหน่วยประมวลผลที่กำหนดได้ด้วยซอฟต์แวร์ (SDIPC) ซึ่งเป็นการประยุกต์ใช้ข่ายงานที่กำหนดได้ด้วยซอฟต์แวร์ (SDN) เพื่อใช้สื่อสารข้อมูลในระดับล่างหรือระดับพื้นฐานระหว่างหน่วยประมวลผล และเพื่อที่จะนำหลักการของ SDIPC ให้สามารถใช้งานได้จริง ผู้วิจัยได้นำเสนอการสื่อสารแบบหนึ่งอนุกรมสองทาง (FullDOSC) ซึ่งเป็นแพลตฟอร์มที่ใช้เพียงหนึ่งส่วนต่อประสานแบบอนุกรม การสื่อสารแบบหนึ่งอนุกรมสองทางนี้จะช่วยลดปัญหาในข้อจำกัดทางด้านฮาร์ดแวร์ของระบบโดยเฉพาะระบบฝังตัว (Embedded System) นอกจากนั้นผู้วิจัยได้ทำการออกแบบภาษาเฉพาะงาน (DSL) เรียกว่าภาษา FullDOSC Routing Language (FRL) เพื่อที่จะทำให้การสื่อสารสามารถกำหนดเพื่อเปลี่ยนแปลงได้ ในช่วงเวลาทำงาน และผู้วิจัยก็ได้ทำการดัดแปลงภาษา FRL เรียกว่า modified FRL (mFRL) เพื่อรองรับความต้องการมากขึ้น ผู้วิจัยได้พิสูจน์ความสามารถของภาษา และทำการนำใช้ใน FPGA โดยใช้ภาษา Verilog HDL เพื่อเป็นการแสดงการทำงานในการจำลองและนำไปใช้งานฮาร์ดแวร์จริง และแสดงถึงความยืดหยุ่นและความสามารถในการนำกลับมาใช้ใหม่สำหรับระบบฝังตัว
การจำแนกข้อความขนาดใหญ่แบบหลายฉลากมีลำดับชั้นโดยใช้วิธีการแบบแฟลตด้วยยุทธศาสตร์ตัดเล็มแบบเอสวีเอ็ม
Authors:   , ผจงกิจพิพัฒน์ ณัฐชนน
Published: September 2023

การจำแนกประเภทแบบหลายฉลากมีลำดับชั้น เป็นการจำแนกประเภทที่รวมลักษณะเฉพาะของปัญหาสองรูปแบบคือ ข้อมูลแต่ละตัวอาจจัดอยู่ได้ในหลายคลาส และคลาสเหล่านี้มีความสัมพันธ์เป็นโครงสร้างลำดับชั้น ซึ่งข้อมูลในชีวิตจริงมักจะมีลักษณะซับซ้อนเช่นนี้ การจำแนกประเภทข้อความแบบหลายฉลากมีลำดับชั้น เป็นหัวข้อการวิจัยที่ได้รับความสนใจอย่างมากในปัจจุบัน เพราะโครงสร้างลำดับชั้นใช้อธิบายความสัมพันธ์ของข้อมูลประเภทข้อความได้ดี ข้อมูลประเภทข้อความที่เราพบอยู่ทุกวันก็คือ ข้อมูลบนเว็บไซต์นั่นเอง เว็บไซต์ที่เพิ่มจำนวนขึ้นอย่างรวดเร็ว ทำให้เว็บอย่างเว็บไดเรกทอรีและวิกิพีเดียจำเป็นต้องมีระบบการจำแนกประเภทอย่างอัตโนมัติเมื่อมีหน้าเว็บใหม่เข้ามาในฐานข้อมูล ด้วยข้อมูลมหาศาลเช่นนี้ ปัญหานี้จึงถือเป็นการจำแนกประเภทขนาดใหญ่แบบหลายฉลากมีลำดับชั้น งานวิจัยหลายงานนำเสนอวิธีแก้ปัญหาการจำแนกประเภทแบบหลายฉลากมีลำดับชั้น แต่วิธีเหล่านั้นประมวลผลข้อมูลขนาดใหญ่ไม่ได้ เนื่องจากการประมวลผลอาจต้องใช้พื้นที่เก็บข้อมูลขนาดใหญ่มาก อาจใช้เวลาประมวลผลนานเกินไป หรือทำนายคลาสได้ไม่แม่นยำ บางวิธีการที่พอจะรองรับข้อมูลขนาดใหญ่ได้ก็ไม่ได้นำโครงสร้างลำดับชั้นมาใช้ให้เกิดประโยชน์ งานวิจัยนี้จึงได้นำเสนอการจำแนกข้อความขนาดใหญ่แบบหลายฉลากมีลำดับชั้นที่ปรับปรุงวิธีการ k-NN ซึ่งเป็นวิธีการแบบแฟลต และนำโครงสร้างลำดับชั้นมาใช้ด้วยการฝึกตัวจำแนกประเภท SVM ที่โหนดชั้นบนของโครงสร้างลำดับชั้น เพื่อช่วยกรองคำตอบให้มีความถูกต้องแม่นยำมากขึ้น นอกจากนี้ยังมีการตัดฟีเจอร์ที่ปรากฏน้อยครั้งออกไปเพื่อช่วยลดจำนวนฟีเจอร์ และการนำฟีเจอร์สำคัญของข้อมูลทดสอบมาช่วยเลือกข้อมูลเรียนรู้เพื่อลดข้อมูลที่จะต้องพิจารณาอีกด้วย ผลการประเมินประสิทธิภาพแสดงให้เห็นว่าวิธีที่นำเสนออยู่อันดับที่ 4 มีค่า LBMaF เท่ากับ 25.70% เมื่อทดสอบบนข้อมูลวิกิพีเดียขนาดกลาง และอยู่อันดับที่ 2 มีค่า LBMaF เท่ากับ 23.48% เมื่อทดสอบบนข้อมูลวิกิพีเดียขนาดใหญ่
วิธีการควบคุมการใช้งานสื่อกลางแบบประหยัดพลังงานสำหรับอินเทอร์เน็ตโพรโทคอลในเครือข่ายตัวรับรู้ไร้สาย
Authors:   , แดนมณี ธนาภูมิ
Published: September 2023

ในปัจุบันนี้เทคโนโลยีที่ถูกล่าวถึงอย่างมากได้แก่ อินเทอร์เน็ตของสรรพสิ่ง (Internet of Things) หรือที่เรียกกันว่า ไอโอที (IoT)  หลายๆระบบมักจะมีการเชื่อมโยงเข้ากับระบบอินเตอร์เน็ตผ่านทางระบบไอโอที เครื่อข่ายตัวรับรู้ไร้สาย (Wireless Sensor Networks) ก็เป็นอีกหนึ่งระบบ ที่ได้ถูกนำมาเชื่อมโยงโดยผ่านระบบไอโอที ซึ่งในการออกแบบครั้งแรกของระบบเครือข่ายตัวรับรู้ไร้สายได้มีการออกแบบการรับส่งข้อมูลเป็นลักษณะเฉพาะตัว เพื่อให้ได้ประสิทธิภาพเรื่องการประหยัดพลังงานมากที่สุด เนื่องจากข้อมูลมีขนาดเล็ก แต่จากการเชื่อมโยงเข้าระบบไอโอที (IoT) จึงได้มีองค์กรต่างๆได้กำหนดมาตราฐานโพรโทคอลที่ใช้ในอินเตอร์เน็ตมาใช้ เพื่อเชื่อมโยงเครื่อข่ายตัวรับรู้ไร้สายเข้ากับระบบไอโอที  ในงานวิจัยนี้ ได้นำเสนอ วิธีการควบคุมการใช้งานสื่อกลางแบบประหยัดพลังงานสำหรับอินเทอร์เน็ตโพรโทคอลในเครือข่ายตัวรับรู้ไร้สาย ที่ชื่อว่า CU-MAC ที่ออกแบบมาเพื่อใช้การเชื่อมต่อเครื่อข่ายตัวรับรู้ไร้สายเข้ากับระบบไอโอที ได้อย่างมีประสิทธิภาพ ซึ่งจากผลการทดลองในงานวิจัยจะโพรโทคอลที่นำเสนอสามารถนำมาใช้กับระบบไอโอที ได้อย่างมีประสิทธิภาพที่สูง โดยสามารถรับส่งข้อมูลได้ถึง 98.7% เมือมีอัตราการส่งของข้อมูลทุกๆ 3 วินาที
ผลการต้านมะเร็งในสัตว์ทดลองของเคอร์คูมินที่ถูกปลดปล่อยจากอนุภาคทรงกลมขนาดไมครอนของเจลาตินและไฟโบรอินไหมไทย
Authors:   , คงทน พัชริดา
Published: September 2023

งานวิจัยนี้มีวัตถุประสงค์เพื่อเตรียมอนุภาคทรงกลมของเจลาตินชนิดเอ (G) ผสมไฟโบรอินไหมไทย เพื่อใช้เป็นระบบควบคุมการปลดปล่อยเคอร์คูมินเพื่อต้านมะเร็งในสัตว์ทดลอง โดยเตรียมอนุภาคทรงกลมในอัตราส่วนการผสมโดยน้ำหนักของเจลาตินและไฟโบรอินไหมไทยเท่ากับ G80SF50 และ G50SF50 ด้วยเทคนิคอิมัลชั่นชนิดน้ำในน้ำมัน และใช้ Span 80 เป็นสารทำอิมัลชั่น จากนั้นทำการเชื่อมขวางด้วยความร้อนแบบกำจัดน้ำออก ที่อุณหภูมิ 140 องศาเซลเซียส จากผลการศึกษา พบว่า ร้อยละผลได้ของอนุภาคทรงกลมที่มีขนาดอยู่ในช่วง 32-75 ไมครอนมีค่ามากที่สุด (ประมาณร้อยละ 46-55) อนุภาคที่ได้มีลักษณะเป็นทรงกลมตัน ผิวค่อนข้างเรียบ ผลทดสอบความสามารถในการย่อยสลายทางชีวภาพในระดับห้องปฏิบัติการด้วยเอนไซม์โปรติเอส XIV พบว่า อนุภาคทรงกลมทั้ง 2 ชนิด มีการย่อยสลายอย่างรวดเร็ว ภายใน 24 ชั่วโมง และอนุภาคทรงกลมที่มีสัดส่วนของไฟโบรอินไหมไทยในปริมาณมากกว่าถูกย่อยช้ากว่าอนุภาคทรงกลมที่มีสัดส่วนของไฟโบรอินน้อย เมื่อนำอนุภาคทรงกลมไปดูดซับเคอร์คูมินซึ่งละลายในตัวทำละลายผสมระหว่างเอทานอลและน้ำในสัดส่วนต่างๆ พบว่า ประสิทธิภาพในการกักเก็บและปริมาณเคอร์คูมินที่ถูกดูดซับบนอนุภาคทรงกลมทั้งสองชนิดจะเพิ่มขึ้นในตัวทำละลายผสมมีสัดส่วนของน้ำเพิ่มขึ้น ซึ่งเป็นผลมาจากองค์ประกอบของเจลาตินที่มีความชอบน้ำและมีความสามารถในการบวมน้ำสูง โดยเคอร์คูมินจะถูกดูดซับบนอนุภาคได้ด้วยอันตรกิริยาที่แข็งแรงของส่วนไม่ชอบน้ำ อนุภาคทรงกลมนี้สามารถปลดปล่อยเคอร์คูมินภายใต้สภาวะมีเอนไซม์โปรติเอส XIV เป็นองค์ประกอบ โดยอาศัยกลไกการปลดปล่อยแบบการแพร่และการย่อยสลาย ซึ่งอนุภาคทรงกลมชนิด G50SF50 จะปลดปล่อยเคอร์คูมินในช่วงแรกด้วยกลไกการแพร่และเมื่อเวลาผ่านไปอนุภาคทรงกลมสามารถปลดปล่อยเคอร์คูมินได้ด้วยกลไกการย่อยสลาย แต่อนุภาคทรงกลมชนิด G80SF20 มีสัดส่วนของเจลาตินสูงกว่า สามารถปลดปล่อยเคอร์คูมินจากการย่อยสลายของเจลาติน ผลทดสอบการต้านมะเร็งปากมดลูก (CaSki) ในหนูนู๊ดไมซ์ (BALB/c-nude mice) พบว่า เคอร์คูมินที่ถูกปลดปล่อยจากอนุภาคทรงกลมขนาดไมครอนชนิด G50SF50 สามารถยับยั้งการเจริญเติบโตของก้อนมะเร็งได้ในช่วง 21 วัน ซึ่งน่าจะเกิดจากการยับยั้งการเกิดหลอดเลือดใหม่ (angiogenesis) ของเคอร์คูมินที่ถูกปลดปล่อยออกมา ผลการศึกษานี้ชี้ให้เห็นว่า อนุภาคทรงกลมขนาดไมครอนของเจลาตินผสมไฟโบรอินไหมไทยมีศักยภาพในการใช้เป็นระบบควบคุมการปลดปล่อยเคอร์คูมินสำหรับต้านมะเร็งในสัตว์ทดลอง
วิธีพัลส์ออกซิเมทรีที่ต้านทานต่อการเคลื่อนไหวโดยอาศัยวิธีการวิเคราะห์ในโดเมนเวลาและความถี่
Authors:   , ลีอุดมวงษ์ ธีระ
Published: September 2023

การรบกวนจากการเคลื่อนไหวเป็นปัญหาหลักอันหนึ่งของการประมวลผลสัญญาณเพื่อหาปริมาณความอิ่มตัวออกซิเจนของฮีโมโกลบินในเลือดแดงด้วยวิธีพัลส์ออกซิเมทรี  เครื่องพัลส์ออกซิมิเตอร์ที่ไม่มีแผนการป้องกันการรบกวนจากการเคลื่อนไหว มักรายงานค่าต่ำกว่าความเป็นจริงในขณะที่สัญญาณที่ตรวจวัดได้ปะปนมาพร้อมกับสัญญาณรบกวนจากการเคลื่อนไหว อันนำไปสู่การส่งสัญญาณเตือนที่ผิดพลาด  งานวิจัยนี้เสนอแนวทางการพัฒนาขั้นตอนวิธีพัลส์ออกซิเมทรีที่สามารถต้านทานต่อการรบกวนจากการเคลื่อนไหวจำนวน 2 แนวทาง ได้แก่ การวิเคราะห์สัญญาณในโดเมนเวลา และการนำตัววัดความเร่งและตัวกรองแบบปรับตัวมาใช้ในการกำจัดสัญญาณรบกวนจากการเคลื่อนไหว  ผลการทดลองบ่งชี้ว่า ขั้นตอนวิธีพัลส์ออกซิเมทรีที่อาศัยการวิเคราะห์สัญญาณในโดเมนเวลาและความถี่มีความสามารถต้านทานต่อการรบกวนจากการเคลื่อนไหวมากกว่าขั้นตอนวิธีพัลส์ออกซิเมทรีแบบดั้งเดิม  และการนำการกำจัดการรบกวนจากการเคลื่อนไหวมาใช้ร่วมกับขั้นตอนวิธีพัลส์ออกซิเมทรีช่วยเพิ่มความต้านทานต่อการรบกวนจากการเคลื่อนไหว โดยเฉพาะอย่างยิ่ง เมื่อนำมาใช้ร่วมกับขั้นตอนวิธีพัลส์ออกซิเมทรีที่อาศัยการวิเคราะห์สัญญาณในโดเมนเวลาและความถี่  ดังนั้นแนวทางที่ได้นำเสนอในงานวิจัยนี้จึงสามารถนำไปใช้ปรับปรุงประสิทธิภาพของเครื่องพัลส์ออกซิมิเตอร์ให้มีความสามารถต้านทานต่อการรบกวนจากการเคลื่อนไหวมากขึ้น  โดยสามารถช่วยลดการส่งสัญญาณเตือนที่ผิดพลาด เพิ่มประสิทธิภาพในการเฝ้าระวัง และเพิ่มความปลอดภัยของผู้ป่วย  อย่างเป็นลำดับ
การประมาณความพยายามการพัฒนาซอฟต์แวร์ด้วยแอคทิวิตีพอยท์
Authors:   , เด่นสุมิตร ชารีฟ
Published: September 2023

วิทยานิพนธ์นี้ มีวัตถุประสงค์ในการนำเสนอแบบจำลองการประมาณขนาดของซอฟต์แวร์โดยใช้แผนภาพกิจกรรม (Activity Diagram) เพื่อให้ได้ผลลัพธ์ในรูปแบบของขนาดของซอฟต์แวร์ในหน่วยแอคทิวิตีพอยท์ (Activity Point) เพื่อใช้ในการเป็นข้อมูลนำเข้าในการประมาณความพยายามในการพัฒนาซอฟต์แวร์ พร้อมทั้งเสนอเครื่องมือที่ใช้ในการประมาณขนาดของซอฟต์แวร์จากการนำแผนภาพกิจกรรมที่ออกแบบมาใช้ในการประมาณขนาดและความพยายามในการพัฒนาซอฟต์แวร์ เพื่อให้ผู้ที่วางแผนโครงการหรือองค์กรสามารถนำแบบจำลองไปใช้เพื่อการบริหารจัดการทรัพยากรที่เหมาะสมในการพัฒนาซอฟต์แวร์นั้น ๆ ได้อย่างมีประสิทธิภาพยิ่งขึ้น การพัฒนาแบบจำลองการประมาณขนาดของซอฟต์แวร์ด้วยวิธีแอคทิวิตีพอยท์ เริ่มด้วยการนำปัจจัยต่าง ๆ ที่ส่งผลโดยตรงกับขนาดซอฟต์แวร์ ประกอบด้วย ทรานแซคชัน (Transaction) เส้นทาง (Path) และความสัมพันธ์กันระหว่างยูสเคส (Use Case Relations) มาใช้ในการคำนวณหาขนาดของซอฟต์แวร์ในหน่วยแอคทิวิตีพอยท์ก่อนการปรับปรุง (Unadjusted Activity Point) เพื่อใช้ในการปรับด้วยค่าน้ำหนักเพื่อให้ได้ขนาดของการพัฒนาซอฟต์แวร์ในหน่วยของแอคทิวิตีพอยท์ต่อไป งานวิจัยนี้ใช้โครงการพัฒนาซอฟต์แวร์ ในการสร้างแบบจำลองและทดสอบคุณภาพของแบบจำลอง ประกอบด้วย 10 โครงการ โดยแบ่งออกเป็น 2 กลุ่ม ดังนี้ กลุ่มที่หนึ่งประกอบด้วย 7 โครงการสำหรับใช้ในการสร้างแบบจำลองการประมาณขนาดของซอฟต์แวร์ในหน่วยแอคทิวิตีพอยท์ และกลุ่มที่สองประกอบด้วย 3 โครงการสำหรับการทดสอบคุณภาพของแบบจำลองที่ได้สร้างขึ้น โดยใช้มาตรวัด ในการประเมินคุณภาพของแบบจำลองนี้ ซึ่งประกอบด้วย ค่าเฉลี่ยความคลาดเคลื่อนสัมพัทธ์ (Average Magnitude Relative Error) และคุณภาพของการประมาณที่ความคลาดเคลื่อนต่ำกว่า 0.25 (Prediction Quality: PRED(25))
MEDIAÇÃO JUDICIAL
Authors: Ferreira de Souza Claudia Maria
Published: September 2023

O presente artigo tem como principal objetivo analisar como se insere a mediação nos documentos orientadores da Política Judiciária de Tratamento Adequado dos conflitos de interesses, e refletir acerca da formação e atuação do mediador judicial. A abordagem do tema parte de uma síntese dos principais norteadores, enfatizando aspectos da formação do mediador, contextualizando brevemente a crise do judiciário, que levou à adoção dos métodos consensuais de solução de conflitos, para, em seguida, analisar diferentes aspectos do instituto da mediação com base em sua definição legal, com a expectativa de levar a uma reflexão acerca da importância de se preservar a integridade da mediação, enquanto prática diferenciada de outros métodos consensuais de tratamento do conflito no sistema judiciário.
TECNOLOGIA E ANIMAIS USADOS PARA ALIMENTAÇÃO
Authors: Pancheri Ivanira
Published: September 2023

O presente artigo objetivou discorrer sobre o real papel da tecnologia no bem-estar dos animais de fazenda. Neste sentido, as modernas técnicas de biotecnologia para fins de produtos substitutos àqueles de origem animal ou mesmo livres do abate, as fazendas inteligentes e, por final, as pesquisas científicas de engenharia genética nesta categoria de animais explorados para alimentação foram analisadas. A metodologia versada fora uma pesquisa teórica. Amparadas no binômio aumento de produtividade e melhora do bem-estar animal, as tecnologias abordadas, ainda relativamente incipientes, apresentaram-se dúbias quanto à elevação da produtividade e seguramente, contrapostas ao bem-estar animal. Excepcionadas as alternativas veganas à carne, leite, ovos e mel, verdade é que, a tecnologia implicou em piora do bem-estar animal, inclusive, em virtude da inquestionável continuidade da pecuária intensiva e do desrespeito aos direitos dos animais. A tecnologia igualmente não respondeu em definitivo outras questões secundárias postas como preservação ambiental e fazendas inteligentes, saúde humana e animais transgênicos, patenteamento da vida, Justiça Social etc. Nesta quadra aliás, nenhuma outra ameaça à proteção animal expressa-se tão perigosa quanto à engenharia genética que pretende projetar animais sem dor, insensíveis e não sencientes para uso na pecuária. Com discurso equívoco que, afinal, reconhece a senciência dos animais de produção para então, sem qualquer prévio e abrangente debate ético, visar sua modificação genética em coisa insensível, intenciona manter a exploração dos animais para consumo humano, convencendo, mais uma vez, a opinião pública de que os animais não sofrem. Para além da imoralidade de uma tecnologia manejada para empobrecimento de seres dignos e sencientes, resta, entretanto, intrincado posicionamento para a defesa animal pautada no sofrimento animal como um dos seus capitais argumentos. Assim, a tecnologia impõe originais desafios a serem enfrentados urgentemente pelo Direito Animal.
Pembelajaran Teacher Centered Learning (TCL) dan Project Based Learning (PBL) dalam Pengembangan Kinerja Ilmiah dan Peninjauan Karakter Siswa
Authors: Amandus Hutasoit Suandi
Published: September 2023

Latar Belakang: Kurang aktifnya siswa pada proses belajar, sehingga rendahnya nilai kinerja ilmiah pada mata pelajaran IPA SMP kelas VIII-IX.
Tujuan: Menganalisis pengaruh model pembelajaran konvensional ( Teacher Centered Learning ) dan model pembelajaran berbasis proyek ( Project Based Learning ), sehingga mendapatkan seberapa besar pengembangan nilai kinerja ilmiah dan karakter siswa pada materi produk berbahan kimia.
Metode: penelitian eksperimen dengan bentuk desain eksperimen yang digunakan yaitu Pre-Experimental Design jenis Intact-Group Comparison . Subjek penelitian ini adalah 69 siswa dalam tiga kelas. Teknik pengambilan sampel dalam penelitian ini menggunakan teknik purposive sampling dan teknik proportional sampling . Instrumen yang digunakan adalah observasi untuk mengukur seberapa besar pengembangan nilai ilmiah serta merancang karakter siswa pada model pembelajaran TCL dan PBL
Hasil: Peningkatan persentase nilai kinerja ilmiah untuk setiap indikator, yaitu indikator observasi pada TCL 52% meningkat menjadi 94,44% pada PBL , indikator merencanakan pada TCL 46% meningkat menjadi 93,53% pada PBL , indikator pelaksanaan pada TCL 78% meningkat menjadi 89,81% pada PBL , indikator komunikasi pada TCL 51% meningkat 95,37% pada PBL , indikator pada TCL 73% meningkat menjadi 89,81% pada PBL , dan indikator hasil pada TCL 55% meningkat menjadi 97, 22% pada PBL. Demikian juga pada peningkatan nilai karakter siswa pada setiap indikator rasa ingin tahu, keras, tanggung jawab, komunikatif, kreativitas, dan lingkungan pada TCL mengalami peningkatan setelah diterapkannya PBL .
Kesimpulan: Model Pembelajaran Pro ject Based Learning DAPAT mengembangkan Nilai costs kos Ilmiah PADA mata Pelajaran IPA Siswa Kelas VIII-IX SMP di Jakarta.
Will a High-Performance Finance Function Company Become a High Performance Organization?
Authors: Situmeang Chandra , Hasyim Diana , Sibarani Choms G. G. T.
Published: September 2023

Each company has a different performance and competitiveness from other companies. This performance determines their resilience to face various economic conditions, including economic contraction due to the Covid-19 pandemic. Various kinds of literature state that High-Performance Organizations (HPO) are related to their financial management performance. This study took a sample of 66 small and medium-sized companies in North Sumatra Province, Indonesia. We conclude that all High-Performance Organizations (HPO) factors strongly correlate with the High-Performance Finance Function (HPFF). Therefore, if a company wants to become an High-Performance Organizations company, it must also become an HPFF company. Therefore, we suggest that the top management of each company pays attention to the interrelated aspects of managing the financial function to improve or maintain the company's competitiveness. Another thing to note is the HPFF characteristics, namely "Personal Development" and "Role Clarity," which can differentiate the performance of the financial function among research respondents
Hybrid Library Service Policy Implementation at Bina Mandiri University Gorontalo
Authors: Towalu Harson , Dunggio Titin
Published: September 2023

Bina Mandiri University Library (UBM) Gorontalo has made progress in terms of services both conventionally and digitally. However, not all academic communities are interested in using the system, in the sense that there are still library users who need a conventional or manual service system. Therefore, a Hybrid library service policy is needed that combines the two systems. This study aims to measure the level of community satisfaction as service users for the implementation of the Hybrid Library service policy at UBM Gorontalo. The method used is quantitative descriptive using the General Guideline approach for the Preparation of Community Satisfaction Survey by Permenpan RB 2017. The results showed that the implementation of the Hybrid library service policy at UBM Gorontalo as a whole, the assessment of service elements was on average assessed by respondents with good and very good categories. The dominant service element is the compatibility between the service product and the service aspect; The competence of service personnel is quite adequate and has experience in various libraries; and prompt and precise handling of complaints
Les passes navigables de la région divagante du bief maritime du fleuve Congo, face à l’évolution des paramètres hydrologiques, quel avenir ?
Authors:   Faculté des Sciences, Département de Physique, Université Pédagogique Nationale, Kinshasa, République Démocratique du Congo, Konzi Panise Siamo Edouard
Published: September 2023

La région divagante du bief maritime du fleuve Congo pose d’énormes problèmes pour la navigation de navires de haute mer à cause de son ensablement récurrent. Il est question, dans cette étude, de quantifier et d’évaluer son impact sur la navigation. C’est dans ce contexte que nous présentons ici, des études hydrologiques, hydrauliques et sédimentologiques effectuées par la Congolaise des Voies Maritimes (CVM) pour l’entretien et l’aménagement du chenal de navigation en vue de garantir les meilleures conditions de navigation aux navires qui desservent les ports de Boma et de Matadi. Nous constatons un apport solide excessif par rapport au débit liquide et ceci présente des signes inquiétants de la fermeture des passes du pool Amont du bief maritime. Les causes probables seraient les constructions anarchiques qui détruisent les ceintures vertes en amont de Boma voire même de Matadi qui provoquent des érosions terrestres importantes.
The Traditional Women’s Shirt from the Heritage of the Museum of History and Ethnography of Bălți Municipality
Authors: Dragutan Stela
Published: September 2023

The present article presents two women’s shirts from the collections of the Museum of History and Ethnography of Bălți municipality, namely the pleated neck shirt with separate „altița” and the straight shirt with placket. The research of the traditional women’s shirts selected for this study, by describing the cloth and cut, the arrangement of the ornaments on the shirts and the embroidery and assembly techniques, is intended to be a contribution to reaffirming the importance of each piece of traditional wear in the museum’s collections in the recovery of regional specificity and knowledge of the diversity of traditional shirt models, from the point of view of raw material, manufacturing techniques and ornamentation. In the same way, we aim to contribute to the common effort to rediscover the potential of the women’s shirt and to ensure a better promotion in the environment of the general public.
Pygmybrowse revisited
Authors: Page Roderic
Published: September 2023

As yet another example of avoiding what I should really be doing, a quick note about a reworked version of PygmyBrowse (see earlier posts here and here). Last September I put together a working demo written in PHP. I've now rewritten it entirely in Javascript, apart from PHP script that returns information about a node in a classification. For example, this link returns details about the Animalia in ITIS.You can view the new version live.
Visualising very big trees, Part IV
Authors: Page Roderic
Published: September 2023

Continuing the theme of viewing big trees, another approach to viewing large objects is  tiling  , which most people will have encountered if they've used Google Maps.The idea is to slice a large image into many smaller pieces ("tiles") at different reoslutions, and display only those tiles needed to show the view the user is interested in. I'd thought about doing this for trees but abandoned it. However, I think it is worth
Interview
Authors: Page Roderic
Published: September 2023

Paulo Nuin recently interviewed me for his Blind.Scientist blog. The interview is part of his SciView series.
iTunes, embedded metadata, and DNA barcoding
Authors: Page Roderic
Published: September 2023

Continuing on this theme of embedded metadata, this is one reason why DNA barcodingis so appealing. A DNA barcode is rather like embedded metadata -- once we extract it we can look up the sequence and determine the organism's identity (or, at least whether we've seen it before). It's very like identifying a CD based on a hash computed from the track lengths.
Getting into Nature ... sort of
Authors: Page Roderic
Published: September 2023

The kind people at  Nature  have taken pity on my rapidly fading research career, and have highlighted my note "Towards a Taxonomically Intelligent Phylogenetic Database" in Nature Precedings (doi:10.1038/npre.2007.1028.1) on the Nature web site. Frankly this is probably the only way I'll be getting into  Nature  ...